wannaphong/clean_thaiwikipedia huggingface dataset:
# นูมิเดีย
นูมิเดีย  เป็นอาณาจักรโบราณของชาวนูมิเดียน ในแอฟริกาตะวันตกเฉียงเหนือ โดยในช่วงแรกประกอบด้วยดินแดนที่ปัจจุบันคือประเทศแอลจีเรีย แต่ต่อมาได้ขยายดินแดนที่ปัจจุบันเรียกว่าตูนิเซียและลิเบีย เดิมทีระบอบการปกครองได้แบ่งออกเป็นรัฐมาสไซลิทางทิศตะวันออก (เมืองหลวง: เซอร์ตา) และรัฐมาเซไซลิทางทิศตะวันตก (เมืองหลวง: ซิกา) ในช่วงสงครามพิวนิกครั้งที่สอง (218–201 ปีก่อนคริสตกาล) มาซินิสซา กษัตริย์แห่งมาสไซลิเอาชนะไซฟากซ์แห่งมาเซไซลิ เพื่อรวมนูมิเดียให้เป็นรัฐเบอร์เบอร์แห่งแรกที่รวมกันเป็นหนึ่งได้ของชาวนูมีเดียน ซึ่งปัจจุบันตั้งอยู่ในแอลจีเรีย ราชอาณาจักรเริ่มต้นเป็นรัฐอธิปไตยและเป็นพันธมิตรกับโรม และต่อมาสลับกันไปมาระหว่างการเป็นมณฑลของโรมันและรัฐบริวารของโรมัน

 เชิงอรรถ
# ไอแพด แอร์ (รุ่นที่ 7)
iPad Air (รุ่นที่ 7)  เป็น แท็บเล็ตคอมพิวเตอร์ ที่พัฒนาและทำการตลาดโดย แอปเปิล ซึ่งมีการประกาศในวันที่ 4 มีนาคม 2025 และทำการวางจำหน่ายเมื่อวันที่ 12 มีนาคม 2025  iPad Air (รุ่นที่ 7) ใช้ชิป แอปเปิล เอ็ม 3 แทนที่ชิป M2 ที่ใช้ใน iPad Air (รุ่นที่ 6) 

 หมายเหตุ
# อิลิอัส คอสโนปานากิโอโต
อิลิอัส คอสโนปานากิโอโต (1 กุมภาพันธ์ ค.ศ. 1944 – 1 กุมภาพันธ์ ค.ศ. 2025) เป็นนักการเมืองชาวกรีกที่เป็นสมาชิกพรรคซีรีซา เขาดำรงตำแหน่งในรัฐสภาเฮลเลนิกเมื่อ ค.ศ. 2015 ถึง 2019

คอสโนปานากิโอโตเสียชีวิตที่ลามิอาในวันเกิดครบ 81 ปีตรงวันที่ 1 กุมภาพันธ์ ค.ศ. 2025
# ฟรีดริช โครเนินแบร์ค
ฟรีดริช โครเนินแบร์ค (16 กุมภาพันธ์ ค.ศ. 1933 – 1 กุมภาพันธ์ ค.ศ. 2025) เป็นนักการเมืองชาวเยอรมันที่เป็นสมาชิกพรรคสหภาพประชาธิปไตยคริสเตียนในบุนเดิสทาคจาก ค.ศ. 1983 ถึง 1990

โครเนินแบร์คเสียชีวิตในวันที่ 1 กุมภาพันธ์ ค.ศ. 2025 ด้วยอายุ 91 ปี
# เฉอ จื่อเจียง
เฉอ จื่อเจียง  มีอีกชื่อว่า ตัง เครียง ขาย  และนามแฝงอื่น ๆ หลายชื่อ เช่น She Lunkai และ Dylan She, เป็นนักธุรกิจชาวกัมพูชาเชื้อสายจีนที่เป็นประธาน Yatai International Holdings Group เขาและกลุ่มของเขามีส่วนร่วมในการลงทุนและดำเนินการในอุตสาหกรรมเทา เช่น อุตสาหกรรมการพนันในเอเชียตะวันออกเฉียงใต้มาอย่างยาวนาน เป้าหมายหลักของอุตสาหกรรมเหล่านี้คือพลเมืองจีน (การห้ามการพนันอย่างเข้มงวดของจีนทำให้มีอุตสาหกรรมการพนันออนไลน์ที่พุ่งเป้าไปที่พลเมืองจีน) และชาวเอเชียตะวันออกเฉียงใต้ เฉอ จื่อเจียงผู้ต้องโทษในคดีอาญาที่ประเทศจีน เคยหลบหนีคดีมาก่อน จนกระทั่งถูกตำรวจไทยจับกุมในเดือนสิงหาคม ค.ศ. 2022 ธุรกิจของเขาถูกเชื่อมโยงกับการค้ามนุษย์ การกรรโชก และการหลอกลวงทางไซเบอร์
 
 เขายังคงถูกคุมขังในเรือนจำที่ประเทศไทย
 
ชีวิตช่วงต้น 
เขาเกิด ที่เช่าตง มณฑลหูหนาน ประเทศจีน
 
 ความสนใจด้านธุรกิจ 
Yatai International Holdings Group (ย่อเป็น Yatai IHG) บริษัทของเขา จดทะเบียนที่ฮ่องกงและมีสำนักงานใหญ่ที่ประเทศไทย หลังหลบหนีจากทางการจีน เขากลายเป็นผู้หลบหนีใน ค.ศ. 2012 ใน ค.ศ. 2014 ศาลมณฑลชานตงตัดสินให้เขามีความผิดฐานดำเนินธุรกิจลอตเตอรีผิดกฎหมายในฟิลิปปินส์ที่กำหนดเป้าหมายไปที่ผู้ใช้ออนไลน์ชาวจีน และสร้างกำไรได้ 298 ล้านดอลลาร์สหรัฐ

ใน ค.ศ. 2015 เขาเริ่มสร้างธุรกิจในกัมพูชา โดยเกี่ยวข้องกับธุรกิจผิดกฎหมายที่ช่วยให้นักพนันชาวจีนวางเดิมพันล่วงหน้าในคาสิโนกัมพูชา จากนั้น เขาขยายธุรกิจของตนไปที่ฟิลิปปินส์และเป็นเจ้าของสปาและศูนย์บันเทิงที่ใหญ่ที่สุดแห่งหนึ่งของมะนิลา ในเดือนมกราคม 2017 เขาได้รับสัญชาติกัมพูชา ซึ่งระหว่างนั้นเขาเปลี่ยนชื่อเป็น ตัง เครียง ขาย รัฐบาลกัมพูชาให้สัญชาติแก่บุคคลที่บริจาคเงินให้กับรัฐบาลอย่างน้อย 250,000 ดอลลาร์สหรัฐ ระหว่างเดือนมกราคม ค.ศ. 2018 ถึงกุมภาพันธ์ ค.ศ. 2021 เขาถูกกล่าวหาว่าสมคบคิดเพื่อจดทะเบียนบริษัทการพนันและคัดเลือกนักพนัน 330,000 คน ทำให้ได้เงินจากการฉ้อโกงการพนันไป 22.2 ล้านดอลลาร์สหรัฐ
 
 จู่โจมในประเทศพม่า 

 
 ถูกจับและคุมตัวในประเทศไทย 
ณ วันที่ 13 สิงหาคม ค.ศ. 2022 ตำรวจไทยจับกุมตัวเฉอที่กรุงเทพ โดยมีแผนจะส่งตัวเขากลับประเทศจีนเพื่อเผชิญข้อกล่าวหาทางอาญา หลังจากที่เขาปรากฏตัวในสารคดีของอัลญะซีเราะฮ์ เขาก็ถูกย้ายออกจากศูนย์กักขัง
 
 เขาถูกคุมขังในเรือนจำกลางคลองเปรมที่ประเทศไทย โดยย้ายจากเรือนจำพิเศษกรุงเทพฯ ในเดือนตุลาคม ค.ศ. 2024 ทนายความของเขาอ้างว่าเขาถูกละเมิดในเรือนจำ มีรายงานว่าเขาถูกล่ามโซ่ไว้จนถึงต้นเดือนธันวาคม ค.ศ. 2024
 
 อ้างตนเองเป็น"สายลับจีน" 
นับตั้งแต่ถูกตำรวจไทยจับกุม เขาอ้างซ้ำแล้วซ้ำเล่าว่าตนเป็นสายลับจีน และจะถูกรัฐบาลจีน "ฆ่าเพื่อวัตถุประสงค์ทางการเมือง" ด้วยคำกล่าวเหล่านี้ เขาจึงไม่ต้องการถูกส่งตัวไปจีนเพื่อเข้ารับการพิจารณาคดี
 
เมื่อเดือนกันยายน ค.ศ. 2024 เฉอ จื่อเจียงปรากฏในสารคดีสั้นของอัลญะซีเราะฮ์ เขาอ้างว่าถูกรัฐบาลจีนเกณฑ์เข้าทำงานขณะอยู่ที่ฟิลิปปินส์ใน ค.ศ. 2016
 
หมายเหตุ

 
 อ้างอิง 

 

 

Category:นักโทษของประเทศจีน
Category:บุคคลที่ถูกส่งตัวกลับประเทศจีน
Category:บุคคลจากเช่าตง
Category:นักธุรกิจจากมณฑลหูหนาน
Category:บุคคลที่ถูกส่งตัวกลับจากประเทศไทย
Category:การพนันในประทเศจีน
Category:ผู้หลบหนีที่จีนต้องการตัว
Category:นักโทษของประเทศไทย
Category:ชาวกัมพูชาเชื้อสายจีน
Category:ชาวจีนที่อาศัยอยู่ในประเทศพม่า
# ไอแพด (รุ่นที่ 11)
iPad (รุ่นที่ 11) (ทำการวางตลาดอย่างเป็นทางการในชื่อ iPad (A16)) เป็น แท็บเล็ตคอมพิวเตอร์ ที่พัฒนาและทำการตลาดโดย แอปเปิล ซึ่งเป็นรุ่นต่อจาก ไอแพด (รุ่นที่ 10) มีการประกาศเมื่อวันที่ 4 มีนาคม 2568 

 ข้อมูลจำเพาะ 
เช่นเดียวกับ รุ่นก่อนหน้านี่ เซ็นเซอร์ Touch ID อยู่ที่ปุ่มเปิดปิดเครื่องและมีสีเดียวกันคือสีเงิน สีน้ำเงิน สีชมพู และสีเหลือง 

เช่นเดียวกับ ไอแพด (รุ่นที่ 10)  ไอแพดรุ่นนั้นมี จอแสดงผล Liquid Retina แบบไม่เคลือบขนาด 2360x1640  iPad (รุ่นที่ 11) ใช้โปรเซสเซอร์ A16 ซึ่งเคยใช้ใน iPhone 14 Pro และ Pro Max มาก่อน 

ชิปนี้มี CPU 5 คอร์, GPU 4 คอร์ และ Neural Engine 16 คอร์  เนื่องจากข้อจำกัดของชิปและ RAM ไอแพดรุ่นนี้จึงไม่รองรับ แอปเปิลอินเทลลิเจนซ์  ต่างจาก ไอแพด (รุ่นที่ 10) โดย ไอแพดรุ่นนี้ใช้ RAM 6 GB เท่ากับซีรีส์ ไอโฟน 14 โปร  

iPad รุ่นที่ 11 มีความสามารถในการเชื่อมต่อไร้สาย Bluetooth 5.3 และ Wi-Fi 6 (802.11ax) ซึ่งรวมถึง 5G ที่มีความถี่ต่ำกว่า 6GHz บนรุ่นที่มีเซลลูลาร์ การเชื่อมต่อมีการจำกัดอยู่ที่ความเร็วการถ่ายโอน USB 2.0 ไอแพด (รุ่นที่ 11) ไม่มีขั้วต่อหูฟัง จึงต้องใช้หูฟังไร้สายหรืออะแดปเตอร์ USB-C ซึ่งมีการจำหน่ายแยก[ จำเป็นต้องมีการอ้างอิง ]

 เครื่องประดับ 
iPad รุ่นที่ 11 ยังรองรับ Apple Pencil (รุ่น USB-C) และ Apple Pencil (รุ่นแรก) นอกจากนี้ ไอแพด (รุ่นที่ 11) ยังรองรับอุปกรณ์คีย์บอร์ดแบบเดียวกับรุ่นก่อนหน้านี้ คือ Magic Keyboard Folio  

 หมายเหตุ
# รายชื่อประธานาธิบดีกินี-บิสเซา
นี่คือ รายชื่อประธานาธิบดีกินี-บิสเซา ตั้งแต่จัดตั้งขึ้นเมื่อปี 1973 มีประธานาธิบดีทั้งหมด 6 คน ผู้ดำรงตำแหน่งคนแรก คือ Luís Cabral ตั้งแต่ปี 1974 ถึง 1980 และผู้ดำรงตำแหน่งคนปัจจุบัน คือ Umaro Sissoco Embaló ตั้งแต่ปี 2020

 รายชื่อ 
ลำดับรูปภาพชื่อการเลือกตั้งดำรงตำแหน่งสังกัดเข้ารับตำแหน่งพ้นจากตำแหน่งระยะเวลา 1 90px Luís Cabral 1976–77 24 กันยายน ค.ศ. 1973 14 พฤศจิกายน ค.ศ. 1980  PAIGC 2 90px João Bernardo Vieira — 14 พฤศจิกายน ค.ศ. 1980 14 พฤษภาคม ค.ศ. 1984  กองทัพPAIGC — 90px Carmen Pereira — 14 พฤษภาคม ค.ศ. 1984 16 พฤษภาคม ค.ศ. 1984  PAIGC (2) 90px João Bernardo Vieira 198419891994 16 พฤษภาคม ค.ศ. 1984 7 พฤษภาคม ค.ศ. 1999  PAIGC — 90px Ansumane Mané — 7 พฤษภาคม ค.ศ. 1999 14 พฤษภาคม ค.ศ. 1999  กองทัพ — 90px Malam Bacai Sanhá — 14 พฤษภาคม ค.ศ. 1999 17 กุมภาพันธ์ ค.ศ. 2000  PAIGC 3 90px Kumba Ialá 1999–2000 17 กุมภาพันธ์ ค.ศ. 2000 14 กันยายน ค.ศ. 2003  PRS — 90px Veríssimo Correia Seabra — 14 กันยายน ค.ศ. 2003 28 กันยายน ค.ศ. 2003  กองทัพ — 90px Henrique Rosa — 28 กันยายน ค.ศ. 2003 1 ตุลาคม ค.ศ. 2005  อิสระ (2) 90px João Bernardo Vieira 2005 1 ตุลาคม ค.ศ. 2005 2 มีนาคม ค.ศ. 2009  อิสระ — 90px Raimundo Pereira — 3 มีนาคม ค.ศ. 2009 8 กันยายน ค.ศ. 2009  PAIGC 4 90px Malam Bacai Sanhá 2009 8 กันยายน ค.ศ. 2009 9 มกราคม ค.ศ. 2012  PAIGC — 90px Raimundo Pereira — 9 มกราคม ค.ศ. 2012 12 เมษายน ค.ศ. 2012  PAIGC — 90px Mamadu Ture Kuruma — 12 เมษายน ค.ศ. 2012 11 พฤษภาคม ค.ศ. 2012  กองทัพ — 90px Manuel Serifo Nhamadjo — 11 พฤษภาคม ค.ศ. 2012 23 มิถุนายน ค.ศ. 2014  อิสระ 5 90px José Mário Vaz 2014 23 มิถุนายน ค.ศ. 2014 27 กุมภาพันธ์ ค.ศ. 2020  PAIGC 6 90px Umaro Sissoco Embaló 2019 27 กุมภาพันธ์ ค.ศ. 2020 อยู่ในวาระ  Madem G15

 เส้นเวลา
# การประชุมบันดุง
การประชุมเอเชีย-แอฟริกา  หรือ การประชุมบันดุง เป็นการประชุมและพบปะระหส่างรัฐเอเชียและแอฟริกา จำนวนมากเป็นรัฐที่พึ่งได้รับเอกราช จัดที่อาคารเมอร์เดกาในนครบันดุงบนเกาะชวา ประเทศอินโดนีเซีย ระหว่างวันที่ 18 ถึง 24 เมษายน ค.ศ. 1955 รัฐที่เข้าร่วมประชุมมี 29 รัฐ รวมประชากรแล้วในเวลานั้นกว่า 1.5 พันล้านคน หรือคิดเป็น 54% ของประชากรโลกBandung Conference of 1955 and the resurgence of Asia and Africa , Daily News, Sri Lanka การประชุมนี้จัดขึ้นร่วมกันโดยอินโดนีเซีย, พม่า, อินเดีย, ซีลอน และ ปากีสถาน ติดต่อประสานงานโดยรุสลัน อับดุลกานี เลขาธิการใหญ่กระทรวงกิจการต่างประเทศของอินโดนีเซีย

การประชุมบันดุงที่เป้าหมายเพื่อสนับสนุนความร่วมมือทางเศรษฐกิจและวัฒนธรรมระหว่างแอรฟิกาและเอเชีย รวมถึงเพื่อเป็นการต่อต้านลัทธิล่าอาณานิคมและลัทธิล่าอาณานิคมสมัยใหม่ การประชุมนี้เป็นหมุดหมายสำคัญไปสู่การจัดตั้งขบวนการไม่ฝักใฝ่ฝ่ายใด (Non-Aligned Movement; NAM) ในที่สุด ก่อนการประชุม NAM ครั้งที่สองในปี 1964 ที่กรุงไคโร ประเทศอียิปต์
# ฮันส์ ชเตาบ์
ฮันส์ ชเตาบ์ (21 มีนาคม ค.ศ. 1959 –) เป็นนักกีฬาขี่ม้าประเภทศิลปะบังคับม้าโอลิมปิก เขาเข้าแข่งโอลิมปิกฤดูร้อน 1996 ที่แอตแลนตา ซึ่งเขาจบการแข่งด้วยอันดับที่ 6 ร่วมกับทีมสวิสในการแข่งศิลปะบังคับม้าประเภททีม และอันดับที่ 27 ในการแข่งศิลปะบังคับม้าประเภทบุคคล

เขายังเป็นตัวแทนของสวิตเซอร์แลนด์ในการแข่งกีฬาศิลปะบังคับม้าชิงแชมป์ยุโรปสองครั้ง (ใน ค.ศ. 2011 และ 2013) รวมถึงการแข่งขี่ม้าชิงแชมป์โลกหนึ่งครั้ง (ใน ค.ศ. 2014) ตลอดจนเคยทำหน้าที่ผู้ฝึกสอนศิลปะบังคับม้าให้แก่ทีมชาติไทยนักกีฬาขี่ม้าไทยชุดซีเกมส์บมจ. ทรู คอร์ปอเรชั่น ร่วมกับ สมาคมขี่ม้าแห่งประเทศไทย จัดอบรม Dressage Clinic by Hans Staub (หนึ่งในนั้นคือเฉลิมฉาน ยศวิริยะพาณิชย์),Bangkok – Tor Chalermcharn Dressage: Horse Riding Center professional experiences Thai Dressage Team On The Road to the 2014 Asian Games  ตุรกี, แอฟริกาใต้, จีน, กรีซ, สหรัฐ, ฝรั่งเศส, อิตาลี, ออสเตรีย และเยอรมนีHans Staub - Albfuehren's trainer - Stud
# ลมพัดผ่านดาว
ลมพัดผ่านดาว เป็นละครโทรทัศน์ไทยที่ดัดแปลงมาจากนวนิยายชื่อเดียวกันของ ว.วินิจฉัยกุล นำแสดงโดยพัชราภา ไชยเชื้อ, เจษฎาภรณ์ ผลดี และหัสวีร์ ภัคพงษ์ไพศาล ละครเรื่องนี้ออกอากาศในช่วงเวลาใหม่คือทุกวันจันทร์ถึงพฤหัสบดี เวลา 20.30–21.30 น. ทางช่อง 7 เอชดี ตั้งแต่วันที่ 6 กันยายน ถึง 2 พฤศจิกายน พ.ศ. 2566

ละครเรื่องนี้ได้รับความสนใจจากสาธารณชนตั้งแต่ก่อนจะออกอากาศ โดยละครเรื่องนี้ยังถือเป็นการกลับมาร่วมงานกันในรอบ 18 ปีของพัชราภาและเจษฎาภรณ์ นับตั้งแต่ละครเรื่อง นางสาวจริงใจกับนายแสนดี ที่ออกอากาศทางช่อง 7 เมื่อปี พ.ศ. 2547

นอกจากนี้ ละครเรื่องนี้จะออกอากาศบน TV360 แพลตฟอร์มออนไลน์ของเวียดนามอีกด้วย
# พระร่วง..มหาศึกสุโขทัย
พระร่วง..มหาศึกสุโขทัย เป็นภาพยนตร์ไทยอิงประวัติศาสตร์ที่สร้างโดย วิน สตูดิโอ และ มาเจนตา มีเดีย ครีเอชั่น จากการสนับสนุนของกองทุนพัฒนาสื่อปลอดภัยและสร้างสรรค์ กำกับโดยชาติชาย เกษนัส นำแสดงโดยพงศกร เมตตาริกานนท์, ธนเวทย์ สิริวัฒน์ธนกุล, รังสรรค์ ปัญญาเรือน และนภัสรัญชน์ มิตรธีรโรจน์ โดยเข้าฉายวันแรกเมื่อวันที่ 29 พฤษภาคม พ.ศ. 2568

 นักแสดง 
 ตัวละคร  นักแสดง พ่อขุนผาเมือง พงศกร เมตตาริกานนท์ พ่อขุนบางกลางหาว ธนเวทย์ สิริวัฒน์ธนกุล ขอมสบาดโขลญลำพง รังสรรค์ ปัญญาเรือน หลวงมั่นเมือง (แม่ทัพของพ่อขุนผาเมือง) นภัสรัญชน์ มิตรธีรโรจน์ นางเสือง กานดา วิทยานุภาพยืนยง พระนางสุขรมหาเทวี สตรีเพชร เยม
# อ่าวซารอนิก
อ่าวซารอนิก (, กรีก : Σαρωνικός κόлπος, Saronikós kólpos) หรือ อ่าวเอจินา (Gulf of Aegina) เป็นอ่าวในประเทศกรีซ อยู่ระหว่างคาบสมุทรแอตติกากับอาร์โกลิส และเป็นส่วนหนึ่งของทะเลอีเจียน มีขอบเขตจากทางด้านตะวันออกของ คอคอดคอรินท์ซึ่งเป็นปลายทางตะวันออกของคลองคอรินท์  และเป็นที่ตั้งของหมู่เกาะซาโรนิก ซึ่งมีบทบาทสำคัญในประวัติศาสตร์ของกรีก โดยเกาะซาลามิสซึ่งเป็นเกาะที่ใหญ่ที่สุด เป็นที่เกิดเหตุการณ์ยุทธนาวีที่ซาลามิสในสงครามกรีก-เปอร์เซีย ส่วนอ่าวเมการา ตั้งอยู่ส่วนปลายเหนือของอ่าวซารอนิก
# Estola lata
Estola lata เป็นชนิดของด้วงในวงศ์ Cerambycidae ที่ได้รับการบรรยายโดย Ernst Fuchs ใน ค.ศ. 1974 ถือเป็นแมลงที่เป็นที่รู้จักจากบราซิลBioLib.cz - Estola lata. Retrieved 8 September 2014.
# Estola longeantennata
Estola longeantennata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลและปารากวัยBioLib.cz - Estola longeantennata.  Retrieved on 8 September 2014.
# Estola kuscheli
Estola kuscheli เป็นชนิดของด้วงในวงศ์ Cerambycidae ที่ได้รับการบรรยายโดย Juan Barriga, Tomás Moore และ Danilo Cepeda ใน ค.ศ. 2005 ถือเป็นแมลงที่เป็นที่รู้จักจากชิลีBioLib.cz - Estola kuscheli.  Retrieved on 8 September 2014.
# แมรี่ โจนส์กับพระคัมภีร์เล่มแรก
เรื่องราวของ แมรี่ โจนส์กับพระคัมภีร์เล่มแรก  เป็นแรงบันดาลให้กับการก่อตั้งสมาคมพระคริสตธรรมอังกฤษและต่างประเทศ (British and Foreign Bible Society) แมรี่ โจนส์ (16 ธันวาคม ค.ศ. 1784 – 28 ธันวาคม ค.ศ. 1864) เป็นเด็กหญิงชาวเวลส์ที่ตอนอายุ 15 ปีได้เดินเท้าเปล่าข้ามชนบทเป็นระยะทาง 26 ไมล์เพื่อไปซื้อคัมภีร์ไบเบิลภาษาเวลส์จากโทมัส ชาร์ล (Thomas Charles) เนื่องจากเธอยังไม่มีคัมภีร์ไบเบิล, p.466 โทมัส ชาร์ลจึงใช้เรื่องราวของเธอในการเสนอต่อสมาคมหนังสือศาสนา (Religious Tract Society) ให้จัดตั้งองค์กรใหม่เพื่อจัดหาคัมภีร์ไบเบิลให้ชาวเวลส์

แมรี่ โจนส์ได้กลายมาเป็นบุคคลสัญลักษณ์ของชาวเวลส์ในช่วงปลายคริสต์ศตวรรษที่ 19 ร่วมร่วมกับแอนน์ กริฟฟิทส์ (Ann Griffiths; ค.ศ. 1776–1805) นักเขียนเพลงสวดสรรเสริญชาวเวลส์ และกลายเป็นบุคคลสำคัญในความเชื่อนอนคอนฟอร์มิสต์ (nonconformist) ของเวลส์
# ราชวงศ์ชวาทซ์บวร์ค
ราชวงศ์ชวาทซ์บวร์ค เป็นหนึ่งในตระกูลขุนนางเก่าแก่ที่สุดของรัฐทือริงเงิน ซึ่งตั้งอยู่ในตอนกลางของประเทศเยอรมนีในปัจจุบัน เมื่อเจ้าชายฟรีดริช กึนเทอร์สิ้นพระชนม์ใน ค.ศ. 1971 การอ้างสิทธิ์ในการเป็นประมุขราชวงศ์จึงตกไปยังเจ้าหญิงมารี อันโทอาเน็ทเทอแห่งชวาทซ์บวร์ค ซึ่งเป็นพระเชษฐภคินีในตามกฎหมายกึ่งแซลิก (Semi-Salic primogeniture) โดยเจ้าหญิงมารีอา อันโทเน็ตทรงสมรสกับฟรีดริช มักนุส เคานต์ที่ 5 แห่งซ็อลมส์-วิลเดินเฟ็ลส์The House of Schwarzburg on Heraldica.orgJames, John Almanach de Gotha, Volume I, 2013. ราชวงส์นี้เคยปกครองเคาน์ตีชวาทซ์บวร์คซึ่งก่อตั้งโดยซิสโซที่ 1 เคานต์แห่งชวาทซ์บวร์ค (เสียชีวิตใน ค.ศ. 1160) โดยภายหลังคริสต์ศตวรรษที่ 16 ราชวงศ์ได้แตกออกเป็นสองสาย คือ ชวาทซ์บวร์ค-ซ็อนเดิร์สเฮาเซินและชวาทซ์บวร์ค-รูด็อลชตัท โดยสายซ็อนเดิร์สเฮาเซินสิ้นสุดลงใน ค.ศ. 1909

 ประวัติ 
เคาน์ตีชวาทซ์บวร์คเป็นรัฐหนึ่งในจักรวรรดิโรมันอันศักดิ์สิทธิ์ ตั้งแต่ ค.ศ. 1195 ถึง 1595 ก่อนจะถูกแบ่งออกเป็นชวาทซ์บวร์ค-ซ็อนเดิร์สเฮาเซินและชวาทซ์บวร์ค-รูด็อลชตัท ซึ่งมีขุนนางจากตระกูลชวาทซ์บวร์คปกครอง โดยปราสาทชวาทซ์บวร์คถูกกล่าวถึงเป็นครั้งแรกในยันทึกเมื่อ ค.ศ. 1071 และใน ค.ศ. 1123 เคานต์ซิสโซที่ 3 แห่งเคเฟิร์นบวร์ค (Käfernburg หรือ Kevernburg) ซึ่งตามบันทึกของนักพงศาวลีวิทยาในยุคกลางอย่าง ลัมแบร์ทแห่งไฮร์ชเฟ็ลด์ (Lambert of Hersfeld) และเอกสาร แอนนาลิสทา ซัคโซ (Annalista Saxo) ระบุว่าเป็นพระนัดดาในเจ้าชายยาโรโปก อิซยาสลาวิชแห่งตูรอฟผ่านทางพระมารดา ทรงบูรณะปราสาทแห่งนี้และเริ่มใช้พระยศเป็น "เคานต์แห่งชวาทซ์บวร์ค" นอกจากนี้ ซิสโซยังได้ก่อตั้งอารามเกออร์เงินธัล (Georgenthal Abbey) และใน ค.ศ. 1157 พระองค์ยังได้ร่วมเดินทางไปกับจักรพรรดิฟรีดริช บาร์บาร็อสซาระหว่างการทำศึกกับดยุกโบเลสลาฟที่ 4 แห่งโปแลนด์

ใน ค.ศ. 1197 ไฮน์ริชที่ 2 เคานต์แห่งชวาทซ์บวร์ค ซึ่งเป็นพระนัดดาในซิสโซ ทรงแบ่งมรดกกับพระอนุชาของพระองค์ กึนเทอร์ที่ 3 และตั้งปราสาทชวาทซ์บวร์คเป็นที่ประทับ ดินแดนของพระองค์จึงรวมถึงปราสาทแบล็งเกินบวร์ค ที่อยู่ใกล้เคียงด้วย

สมาชิกที่มีชื่อเสียงที่สุดของราชวงศ์คือ กึนเทอร์ที่ 21 ฟ็อน ชวาทซ์บวร์ค ซึ่งใน ค.ศ. 1349 ได้รับเลือกเป็นพระมหากษัตริย์เยอรมันโดยเสียงข้างมากจากผู้เลือกตั้ง (electors) อย่างไรก็ตาม เนื่องจากการสนับสนุนลดลง พระองค์จึงสละบัลลังก์เพียงไม่กี่เดือนและสิ้นพระชนม์ในเวลาต่อมา
thumb|ตราอาร์มราชวงศ์ชวาทซ์บวร์ค
ดินแดนของราชวงศ์ชวาทซ์บวร์คถูกแบ่งแยกกันอีกครั้งในรุ่นถัดไป จนกระทั่ง ค.ศ. 1538 กึนเทอร์ที่ 40 เคานต์แห่งชวาทซ์บวร์ค สามารถรวบรวมดินแดนทั้งหมด รวมถึงแฟรงเคินเฮาเซินและรูด็อลชตัทไว้ภายใต้การปกครองของตนได้สำเร็จ หลังจากพระองค์สิ้นพระชนม์ ตำแหน่งตกเป็นของพระนัดดาพระองค์โตคือกึนเทอร์ที่ 41  อย่างไรก็ตาม หลังจากที่พระองค์สิ้นพระชนม์ใน ค.ศ. 1583 พระอนุชาของพระองค์ก็ได้แบ่งเคาน์ตีออกอีกครั้ง โยฮัน กึนเทอร์ที่ 1 ได้รับดินแดนรอบๆ อานชตัทซึ่งต่อมาเรียกว่า ชวาทซ์บวร์ค-ซ็อนเดิร์สเฮาเซิน ส่วนอัลเบร็ชท์ที่ 7 ได้รับดินแดนชวาทซ์บวร์ค-รูด็อลชตัท การแบ่งเขตนี้ได้รับการยืนยันอย่างเป็นทางการโดยสนธิสัญญาชตัททิม (Treaty of Stadtilm) ใน ค.ศ. 1599
# เหตุโจมตีในปหัลคาม พ.ศ. 2568
เมื่อวันที่ 22 เมษายน ค.ศ. 2025 ผู้ก่อการร้ายติดอาวุธ 5 คนได้โจมตีนักท่องเที่ยวชายในดินแดนสหภาพชัมมูและกัศมีร์ ส่งผลให้มีผู้เสียชีวิต 28Pahalgam attack 28 dead several injured in target firing survivors recall horrendous act as govt mulls action plan ราย และบาดเจ็บอีกกว่า 20 ราย ซึ่งถือเป็นเหตุการณ์ที่เลวร้ายที่สุดในอินเดียนับตั้งแต่เหตุโจมตีในมุมไบ พ.ศ. 2551 เหตุการณ์ดังกล่าวเกิดขึ้นที่หุบเขาไบสะรัน (Baisaran) ซึ่งเป็นแหล่งท่องเที่ยวยอดนิยมใกล้กับเมืองปหัลคาม เหยื่อส่วนใหญ่เป็นชาวฮินดู

แนวร่วมต่อต้าน (TRF) หน่วยย่อยของกองทัพแห่งความชอบธรรม อ้างความผิดชอบในตอนแรก โดยระบุว่าการโจมตีครั้งนี้เป็นความขัดแย้งต่อนโยบายของรัฐบาลอินเดียที่อนุญาตให้พลเมืองอินเดียอาศัยและทำงานในกัศมีร์ ซึ่งส่งผลให้มีการตั้งถิ่นฐานของบุคคลนอกพื้นที่ในภูมิภาคนี้ แต่สี่วันต่อมากลับปฏิเสธว่าไม่ได้มีส่วนเกี่ยวข้อง

ผู้ก่อการร้ายพร้อมกับเอ็ม 4 คาร์บิน และ เอเค 47 เข้าไปในแหล่งท่องเที่ยวซึ่งล้อมรอบไปด้วยป่าสนหนาทึบ ตามคำบอกเล่าของผู้รอดชีวิต คนร้ายได้แยกผู้หญิงกับเด็กออกจากกัน และไต่ถามถึงศาสนาของกลุ่มผู้ชายก่อนที่จะยิงพวกเขา นักท่องเที่ยวบางคนบอกว่าพวกเขาถูกขอให้ท่องบทกาลีเมาะห์ 6 บท โดยผู้เสียชีวิตทั้ง 26 รายนั้น 25 รายเป็นนักท่องเที่ยว ส่วนอีก 1 รายเป็นคนขับม้าในท้องถิ่นซึ่งเป็นชาวมุสลิมที่พยายามแย่งปืนจากผู้ก่อเหตุ นักท่องเที่ยว 24 รายเป็นชาวฮินดู มีนักท่องเที่ยวเพียงหนึ่งรายที่นับถือศาสนาคริสต์

การโจมตีดังกล่าวทำให้ความตึงเครียดระหว่างอินเดียและปากีสถานทวีความรุนแรงขึ้นและส่งผลให้เกิดวิกฤตทางการทูต อินเดียกล่าวหาปากีสถานว่าสนับสนุนการก่อการร้ายข้ามพรมแดน และระงับสนธิสัญญาแม่น้ำสินธุ ขับไล่ทูตของปากีสถานและปิดพรมแดน ปากีสถานปฏิเสธข้อกล่าวหาของอินเดียและตอบโต้ด้วยการระงับข้อตกลงศิมลา จำกัดการค้า และปิดน่านฟ้า การปะทะบริเวณชายแดนระหว่างกองกำลังอินเดียและปากีสถานเริ่มขึ้นตามแนวควบคุมในวันที่ 24 เมษายน

 แหล่งอ้างอิง
# รายชื่อประมุขแห่งรัฐมอริเชียส
นี่คือ รายชื่อประมุขแห่งรัฐมอริเชียส ซึ่งประกอบด้วย พระมหากษัตริย์มอริเชียสและประธานาธิบดีมอริเชียส ตั้งแต่ปี 1968 มีประมุขแห่งรัฐทั้งหมด 9 คน ประมุขแห่งรัฐคนแรก คือ สมเด็จพระราชินีนาถเอลิซาเบธที่ 2 ตั้งแต่ปี 1968 ถึง 1992 และประมุขแห่งรัฐคนปัจจุบัน คือ Dharam Gokhool ตั้งแต่ปี 2024

 รายชื่อ 
 มอริเชียส 
ลำดับพระรูปพระนามครองราชย์ราชวงศ์เริ่มต้นรัชกาลสิ้นสุดรัชกาลระยะเวลา 1 90px สมเด็จพระราชินีนาถเอลิซาเบธที่ 2  ค.ศ. 1968  ค.ศ. 1992 24 ปี วินด์เซอร์
 สาธารณรัฐมอริเชียส 
ลำดับรูปภาพชื่อการเลือกตั้งดำรงตำแหน่งสังกัดเข้ารับตำแหน่งพ้นจากตำแหน่งระยะเวลา 2 90px Sir Veerasamy Ringadoo 1992 12 มีนาคม ค.ศ. 1992 30 มิถุนายน ค.ศ. 1992  PTR 3 90px Cassam Uteem 19921997 30 มิถุนายน ค.ศ. 1992 15 กุมภาพันธ์ ค.ศ. 2002  MMM — 90px Angidi Chettiar — 15 กุมภาพันธ์ ค.ศ. 2002 18 กุมภาพันธ์ ค.ศ. 2002  PTR — 90px Ariranga Pillay 18 กุมภาพันธ์ ค.ศ. 2002 25 กุมภาพันธ์ ค.ศ. 2002  อิสระ 4 90px Karl Offmann 2002 25 กุมภาพันธ์ ค.ศ. 2002 1 ตุลาคม ค.ศ. 2003  MSM — 90px Raouf Bundhun — 1 ตุลาคม ค.ศ. 2003 7 ตุลาคม ค.ศ. 2003  MMM 5 90px Sir Anerood Jugnauth 20032008 7 ตุลาคม ค.ศ. 2003 31 มีนาคม ค.ศ. 2012  MSM — 90px Monique Ohsan Bellepeau — 31 มีนาคม ค.ศ. 2012 21 กรกฎาคม ค.ศ. 2012  PTR 6 90px Kailash Purryag 2012 21 กรกฎาคม ค.ศ. 2012 29 พฤษภาคม ค.ศ. 2015  PTR — 90px Monique Ohsan Bellepeau — 29 พฤษภาคม ค.ศ. 2015 5 มิถุนายน ค.ศ. 2015  PTR 7 90px Ameenah Gurib 2015 5 มิถุนายน ค.ศ. 2015 23 มีนาคม ค.ศ. 2018  อิสระ — 90px Barlen Vyapoory — 23 มีนาคม ค.ศ. 2018 26 พฤศจิกายน ค.ศ. 2019  MSM — 90px Eddy Balancy 26 พฤศจิกายน ค.ศ. 2019 2 ธันวาคม ค.ศ. 2019  อิสระ 8 90px Prithvirajsing Roopun 2019 2 ธันวาคม ค.ศ. 2019 6 ธันวาคม ค.ศ. 2024  MSM 9 90px Dharam Gokhool 2024 6 ธันวาคม ค.ศ. 2024 อยู่ในวาระ  PTR

 เส้นเวลา
# ชเว ควัง-ฮย็อก
ชเว ควัง-ฮย็อก (เกิด 15 มีนาคม ค.ศ. 1987) เป็นนักฮอกกี้น้ำแข็งคนพิการชาวเกาหลีใต้ เขาเป็นสมาชิกทีมชาติเกาหลีใต้ที่ได้เหรียญทองแดงในฮอกกี้น้ำแข็งคนพิการในพาราลิมปิกฤดูหนาว 2018

ชเวเกิดในประเทศเกาหลีเหนือ โดยขาซ้ายถูกบดขยี้ในอุบัติเหตุรถไฟ และหมอจำต้องตัดขาจนถึงใต้หัวเข่า จากนั้นชเวแปรพักตร์ใน ค.ศ. 2001 โดยหนีผ่านประเทศจีน ด้วยความช่วยเหลือจากลุงของเขา
# มันเฟรท ไมน์เซิน
มันเฟรท ไมน์เซิน (17 กรกฎาคม ค.ศ. 1938 – 1 กุมภาพันธ์ ค.ศ. 2025) เป็นนักการเมืองชาวเยอรมันที่เป็นสมาชิกเดอะกรีนส์ เขาดำรงตำแหน่งในลันท์ทาคแห่งรัฐนีเดอร์ซัคเซินใน ค.ศ. 1982 ถึง 1986

ไมน์เซินเสียชีวิตที่อ็อลเดินบวร์คเมื่อวันที่ 1 กุมภาพันธ์ ค.ศ. 2025 ด้วยอายุ 86 ปี
# ศาสตรา
ศาสตรา คือตำราวิชาการ โดยในภาษาไทยถิ่นใต้บางถิ่นเรียก ตำราสัจจา คือวรรณกรรมประเภทนิทานที่มีเนื้อหาสั่งสอน เช่น วรรณกรรมชาดก วรรณกรรมพื้นบ้าน ต่อมาใช้เรียกวรรณกรรมเสี่ยงทาย ตำราพยากรณ์ชีวิต แต่เดิมทำเป็นสมุดไทยขนาดสั้น ชาวใต้เรียกบุดตีนช้าง 

เนื้อหา
ในส่วนที่เป็นคำทำนายแต่ละตอนจะมีภาพประกอบอยู่คู่กับคำทำนายด้วย โดยยกเรื่องราวจากวรรณคดี ชาดก หรือนิทานพื้นบ้านต่าง ๆ เช่น รามเกียรติ์ พระเวสสันดร พระสุธน มโนราห์ สังข์ทอง ไกรทอง คำทำนายแบ่งเป็น 3 กลุ่ม คือคำทำนายในทางที่ดี คำทำนายปานกลางคือไม่ดีไม่ร้าย และคำทำนายในทางร้าย ตอนท้ายของคำทำนายจะสรุปชะตาและให้ข้อเสนอแนะ การเขียนคำทำนายมีทั้งเขียนแบบร้อยแก้วและร้อยกรอง ร้อยกรองแต่งเป็นกาพย์และกลอน ส่วนใหญ่แต่เป็นกาพย์ ภาพในศาสตราเขียนแบบจิตรกรรมไทยประเพณี

ที่มา
ที่มาของศาสตราน่าจะมาจากศาสตราศาสตร์ในคัมภีร์อาถรรพเวทของศาสนาพราหมณ์ และคงเป็นพราหมณ์ที่เป็นผู้ให้กำเนิดตำราศาสตรานี้

สำหรับผู้ใช้ตำราศาสตราให้คำทำนาย เรียกว่า หมอศาสตรา ที่แต่เดิมเป็นพราหมณ์แต่ต่อมามีทั้งพระสงฆ์และฆราวาสชายหญิง ส่วนพิธีกรรมเรียก แทงศาสตรา เป็นพิธีกรรมศักดิ์สิทธิ์ ไม่ใช่สิ่งที่ควรกระทำเล่น

ฉบับ
ตำราศาสตราปรากฏในท้องถิ่นภาคใต้หลายฉบับ ได้แก่ฉบับอำเภอปากพนัง จังหวัดนครศรีธรรมราช ฉบับตำบลเขารูปช้าง อำเภอเมืองสงขลา จังหวัดสงขลา ฉบับตำบลนาประดู่ อำเภอโคกโพธิ์ จังหวัดปัตตานี ฉบับตำบลเทพกษัตรี จังหวัดภูเก็ต นอกจากนี้ยังมีฉบับในประเทศกัมพูชาซึ่งแต่งเป็นร้อยแก้วและไม่มีภาพประกอบ
# Estola medionigra
Estola medionigra เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola medionigra.  Retrieved on 8 September 2014.
# Estola m-flava
Estola m-flava เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเฟรนช์เกียนาEstola m-flava at cerambycidae.pagesperso-orange.fr
# Estola marmorata
Estola marmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลและเวเนซุเอลาBioLib.cz - Estola marmorata.  Retrieved on 8 September 2014.
# สไปเดอร์โรล
สไปเดอร์โรล  เป็นซูชิประเภทมากิซูชิที่ประกอบไปด้วยปูนิ่มทอดหรือชุบเกล็ดขนมปังและส่วนประกอบอื่น อาทิ แตงกวา, อาโวคาโด, ต้นอ่อนผักกาดหัว หรือผักกาดหอม พร้อมกับมายองเนสแบบเผ็ดม้วนอยู่ภายในของโนริและข้าวซูชิ

ศัพทมูลวิทยา
ชื่อของอาหารดังกล่าวมาจากลักษณะของขาปูนิ่มที่โผล่ออกมาจากปลายของโรลซึ่งมีลักษณะที่คล้ายกับแมงมุม โดยชื่อนี้มักใช้กับอาหารจานดังกล่าวในทวีปอเมริกาเหนือ และอาจจะหาได้ยากในพื้นที่อื่น
# อัลแบร์ตู เลเกวแล
อัลแบร์ตู เลเกวแล (28 กุมภาพันธ์ ค.ศ. 1953 – 1 กุมภาพันธ์ ค.ศ. 2025) เป็นนักฟุตบอลชาวบราซิลที่เล่นเป็นกองกลาง เขาเข้าแข่งในการแข่งขันประเภทชายที่โอลิมปิกฤดูร้อน 1976

เลเกวแลเสียชีวิตในบ้านเกิดเมื่อวันที 1 กุมภาพันธ์ ค.ศ. 2025 ด้วยอายุ 71 ปี
# เปอร์เมต
เปอร์เมต (,) เป็นเมืองและเทศบาลในเทศมณพลจีโรกัสเตอร์ ประเทศแอลเบเนีย เทศบาลเปอร์เมตประกอบด้วยหน่วยบริหารชาร์โชเวอ, ฟราเชอร์, เปตรัน, Qendër Piskovë และเปอร์เมต ณ ค.ศ. 2023 มีประชากรทั้งหมด 7,980 คน ในพื้นที่ทั้งหมด 602.47 ตารางกิโลเมตร ประชากรในหน่วยเทศบาลตามสำมะโน ค.ศ. 2023 อยู่ที่ 4,809 คน

 ชื่อ 

ตัวเมืองมีชื่อในภาษาแอลเบเนียว่า Përmet ในภาษาอิตาลีมีชื่อเรียกว่า  อาโรมาเนียเป็น  ในภาษากรีกรู้จักเป็น Πρεμετή/Premeti และภาษาตุรกีรู้จักในชื่อ PermediErdal, İbrahim (2006), Mübadele: uluslaşma sürecinde Türkiye ve Yunanistan 1923-1925, IQ Kültür Sanat Yayıncılık. p. 186. "Permedi".

 หมายเหตุ
# เรนโบว์โรล
เรนโบว์โรล  เป็นซูชิโรลประเภทอูรามากิ ที่มีไส้ประกอบไปด้วยแตงกวา, อาโวคาโด และปูอัด วัตถุดิบจะถูกเตรียมพร้อมกับปลาอีกหลากหลายชนิด ซึ่งปลาที่นิยมใช้จะมีทั้งปลาทูน่า, ปลาแซลมอน, ปลาไวต์ฟิช, ปลาหางเหลือง, ปลากะพงแดง และปลาไหล เรนโบว์โรลจะมีลักษณะคล้ายกับแคลิฟอร์เนียโรลเพียงแต่จะเพิ่มปลาทูน่า, ปลาแซลมอน และอาโวคาโด ในรูปแบบอื่นยังมีทั้งมะม่วงแบบชิ้นพร้อมด้วยอาโวคาโดหรือใช้ปูอัด, กุ้งเท็มปูระ และอาหารทะเลชนิดอื่น

ศัพทมูลวิทยา
thumb|เรนโบว์โรลที่มีสีสัน
ชื่อดังกล่าวมาจากลักษณะสีสันการจัดวางของปลาดิบและผลไม้บนหน้าของโรลซึ่งดูคล้ายกับรุ้งกินน้ำ ซึ่งนอกจากนี้อาหารชนิดนี้ยังเป็นที่รู้จักในชื่อ เกอิชาโรล, ดรากอนโรล หรือฟิชโรล

ความเป็นมา
เรนโบว์โรลถือได้ว่าเป็นวิวัฒนาการของซูชิอีกหนึ่งลำดับในวัฒนธรรมการทำอาหารของสหรัฐต่อจากแคลิฟอร์เนียโรลซึ่งเป็นโรลประเภทแรกที่โนริถูกห่อภายในด้วยข้าว โดยในขณะที่แคลิฟอร์เนียโรลจะไม่ใช้ปลาดิบในการทำเรนโบว์โรลนั้นถือเป็นวิวัฒนาการอีกขั้นในการเพิ่มปลาดิบทั้งปลาทูน่า, ปลาแซลมอน, กุ้ง หรือปลาไวน์ฟิชเข้าไป
# ซีกี เร็นซ์
ซีกี เร็นซ์ (2 สิงหาคม ค.ศ. 1938 – 1 กุมภาพันธ์ ค.ศ. 2025) เป็นนักขี่จักรยานชาวเยอรมัน เขาชนะการแข่งขันจักรยานแห่งชาติเยอรมนีใน ค.ศ. 1963 เร็นซ์เสียชีวิตจากโรคมะเร็งที่เรเกินส์บวร์คในวันที่ 1 กุมภาพันธ์ ค.ศ. 2025 ด้วยอายุ 86 ปีEx-Radsport-Star Sigi Renz ist tot. t-online.de, 3 February 2025. Retrieved 3 February 2025 (in German).